Source: https://nyiregyhazitorvenyszek.birosag.hu/sajtoszoba?page=1
Timestamp: 2018-06-19 23:51:12+00:00

Document:
Sajtóközlemény | Nyíregyházi Törvényszék
Letartóztatta a bíróság azt a férfit, aki meg akarta ölni a feleségét
A Nyíregyházi Járásbíróság nyomozási bírája 2018. május 29-án emberölés bűntettének kísérlete miatt indult eljárásban elrendelte D. I. gyanúsított előzetes letartóztatását.
Fegyházbüntetésre ítélte a bíróság a taxist kirabló férfit
A Mátészalkai Járásbírság 2018. május 28-án rablás bűntette miatt 5 év 5 hónap fegyházbüntetésre és 6 év közügyektől eltiltás mellékbüntetésre ítélte R. R. G. vádlottat.
Újra előzetesben az emberölés bűntettének kísérletével vádolt férfi
A Nyíregyházi Törvényszék 2018. május 28-án ismét elrendelte dr. K. Gy. vádlott előzetes letartóztatását az előre kitervelten, aljas indokból, különös kegyetlenséggel elkövetett emberölés bűntettének kísérlete miatt indult eljárásban.
Súlyosbította a törvényszék a társukat autópályán hagyó vádlottak büntetést
A Nyíregyházi Törvényszék másodfokú tanácsa 2018. május 22-én – az elsőfokon kiszabott pénzbüntetést súlyosbítva – 1 év, végrehajtásában 2 évre felfüggesztett börtönbüntetésre ítélte I. rendű B. J. vádlottat segítségnyújtás elmulasztásának bűntette miatt.
Embercsempészés miatt tartóztattak le egy ukrán állampolgárt Kisvárdán
A Kisvárdai Járásbíróság nyomozási bírája 2018. május 18-án embercsempészés bűntette miatt indult eljárásban elrendelte K. M. gyanúsított előzetes letartóztatását.
A nyomozás adatai szerint a gyanúsított megállapodott egy Olaszországban élő egyiptomi állampolgárral, akinek tartózkodási engedélye lejárt, őt 500 euró ellenében eljuttatja Ukrajnába.
Jogerős az ítélet a kerékpárost elsodró férfi ügyében
A Nyíregyházi Törvényszék másodfokú tanácsa 2018. május 17-én helybenhagyta a Gy. Cs. vádlottal szemben közúti baleset okozásának vétsége miatt elsőfokon kiszabott 1 év 6 hónap, végrehajtásában 2 évre felfüggesztett fogházbüntetést, és 2 év közúti járművezetéstől eltiltás mellékbüntetést.
Felmentette a bíróság a polgármestert
A Nyíregyházi Járásbíróság 2018. május 14-én nagyobb vagyoni hátrányt okozó hűtlen kezelés bűntette miatt emelt vád alól felmentette B. T. Z. vádlottat.
Orvhalászat miatt büntette meg a bíróság
A Nyíregyházi Járásbíróság 2018. május 4-én bíróság elé állítás keretében orvhalászat vétsége miatt 72 óra közérdekű munkára ítélte R. I. vádlottat, melyet fizikai munkakörben köteles végezni.
Nem nyújtott segítséget, miután elütötte a kislányt
A Nyíregyházi Járásbíróság 2018. május 2-án bíróság elé állítás keretében segítségnyújtás elmulasztásának a veszélyhelyzetet előidéző által elkövetett bűntette miatt 200.000 forint pénzbüntetésre és 1 év közúti járművezetéstől eltiltásra ítélte L. I-né vádlottat.
Letartóztatta a bíróság azt a férfit, aki zsarolta korábbi partnerét
A Nyíregyházi Járásbíróság nyomozási bírája 2018. április 30-án zsarolás bűntette miatt indult eljárásban elrendelte K. Á. gyanúsított előzetes letartóztatását.

References: bíróság 
 bíróság 
 bíróság 
 bíróság

 bíróság 
 bíróság 
 bíróság